Pranë përfundimit memoriali kushtuar Martin Luther Kingut
Përmendorja prej graniti do të vendoset në parkun kombëtar në qendër të Uashingtonit
Udhëheqësi i të drejtave civile në Shtetet e Bashkuara Martin Luter King dha ndihmesën e tij për të ndryshuar drejtimin e historisë në SHBA. Tani një memorial që po ngrihet në Parkun Kombëtar të Washingtonit do ta nderojë atë për kontributin e dhënë. Memoriali do të inaugurohet më 28 gusht 2011, dita kur Martin Luter King mbajti në vitin 1963, fjalimin e famshëm “I have a dream”. Heri Xhonson president i Fondacionit të Memorialit të Martin Luther Kingut. Martin Luter King ishte në radhët e para të lëvizjes së të drejtave civile në Shtetet e Bashkuara të viteve ’60. Ai udhëhoqi marshimet dhe protestat në jugun amerikan, që ishte ende nën segregacionin racial, predikoi mjetet e padhunshme përballë dhunës dhe e futën në burg disa herë për veprimet e tij. Përpjekjet e zotit King ndihmuan në miratimin e Aktit të të Drejtave Civile të vitit 1964. Ligji ndalon diskriminimin bazuar tek seksi, raca, feja, apo origjina kombëtare. Por Martin Luter Kingu u vra më 4 prill të vitit 1968 në Memphis të shtetit Tennessee. Memoriali do të shtrihet në një zonë prej një hektar e gjysëm, jo larg nga Monumenti i Washingtonit dhe memorialet e presidentëve të tjerë amerikanë, Jefersonit dhe Linkolnit. Pika qendrore e memorialit është një strukturë graniti që peshon 1 mijë e 600 metra tonë, e quajtur “Malet e Dëshpërimit”, që e merr temën nga fjalimi i famshëm i Martin Luterkingut “ I have a dream”. Në qendër është gdhendur një skulpturë 10 metra e lartë e Kingut. Skulptura prej graniti është punim i skulptorit kinez Lei Yixin. Presidenti i Muzeut, Harry Johnson shpjegon përse u zgjodh një artist kinez për të krijuar statujën. Zoti Johnson thotë se Memoriali i zotit King do të jetë si një deklaratë e fuqishme lidhur me diversitetin që ekziston në SHBA dhe që tregon se si ka avancuar respekti për të drejtat civile që nga themelimi i shtetit amerikan. Zoti Xhonson thotë se ka në plan që për inaugurimin e memorialit të thërresë për të mbajtur fjalimin e rastit Barak Obamën, afrikano-amerikanin e parë që u zgjodh president.